Ühe lisaargumendina on maksumaksjate vastu tehtud maksuotsustes toodud ka huvide konflikti situatsioon. Seaduse kohaselt on juhatuse liikme kohustus äriühingut juhtida. Kui juhatuse liikme osaühinguga sõlmitakse juhtimis- või konsultatsiooniteenuse osutamise leping, kus teenuse osutajaks on seesama  juhatuse liige, siis on maksuhaldur olnud seisukohal, et sellistel asjaoludel puudub reaalselt vajadus juhtimis- või konsultatsiooniteenuse ostmiseks teiselt äriühingult, kuna juhatuse liige omab ise teenuse osutamiseks vajalikke oskusi ning informatsiooni. See on olnud üheks argumendiks väitmaks, et reaalselt pole teenust osutatud.    3. Tulumaksuseaduse kohaselt võib maksumaksja ettevõtlustulust maha arvata kõik maksustamisperioodi jooksul maksumaksja poolt tehtud dokumentaalselt tõendatud ettevõtlusega seotud kulud. Samas peab äriühing maksma tulumaksu ettevõtlusega mitteseotud kuludelt. Ettevõtlusega mitteseotud kuluks on muuhulgas kulud või väljamaksed maksumaksja ettevõtlusega mitteseotud teenuste ostmiseks.